එමෙන්ම ගොඩනැගිල්ලට වාතය ඇතුලුවීමට හා පිටවවීමට හෝ අන්තර්ගත වාතය සමතුලිත කිරිමට විදුලි පංකා සවිකර නොමැති අතර කුඩා ප්‍රමාණයේ කවුළු කිහිපයක් පමණක් විවෘත කර තිබූ බව සඳහන්.සේවිකාවන් සිහිසුන් වීමට ඇති ආසන්නතම හේතුව ඇදුම් නිර්මාණය කිරිම සඳහා ගෙන එන රෙදි වර්ගවල ආරක්ෂාව සදහා භාවිත කරන රසායනිකද්‍ර‍ව්‍ය හා වර්ණ ගැන්වීම සදහා යොදාගන්නා අමුද්‍රව්‍ය වලින් නිකුත්වන වායුව විය හැකි බවයි වෛද්‍යවරු පවසා තිබුණේ.ප්‍රාදේශිය සෞඛ්‍ය කාර්යාල නිලධාරින්, මහජන සෞඛ්‍ය පරික්ෂකවරු, දික්ඔය රජයේ දිස්ත්‍රික් මුලික රෝහලේ වෛද්‍යවරු, නෝර්වුඩ් පොලිසිය එක්ව පරික්ෂණ සිදුකළ අතර උදෑසන ලබාදුන් ආහාර වල කොටස් සහ එම අවසථාවේ ඇසුරුම් වලින් ඉවතට ගත් රෙදිවල කොටස් රජයේ රස පරික්ෂකවරයාට යැවීමට නෝර්වුඩ් පොලිසිය පියවර ගෙන තිබෙනවා.සිහිසුන්වීම හා ක්ලාන්ත ගතියක් පැවතීම හේතුවෙන් එම ඇගළුම් කම්හලේ සේවිකාවන් 145 ක් පමණ දික්ඔය මුලික රෝහලට ඇතුලත් කළා.ඉන් විෂ ආග්‍රාහනය වීම නිසා සිහිසුන් වු පිරිස අතලොස්සක් වන අතර වැඩිදෙනෙකු සිද්ධිය දැකීමෙන් ඇතිවු කම්පනකාරි තත්වය හා එම නිසා හුස්ම ගැනිමේදී ඇතිවු අක්‍ර‍මවත්බව නිසා රෝගීවූවන් බවයි වෛදවරු පැවසුවේ.පරීක්ෂණ තවදුරටත් සිදුකෙරෙන අතර ගොඩනැගිල්ලට නියමිත වාතාශ්‍ර‍ක් ලැබෙන පරිදි වැඩබිම සකස්කෙරෙන තුරු තාවකාලිකව කර්මාන්ත ශාලාවේ වැඩ නැවැත්වවීමට පියවර ගෙන තිබෙනවා.